Încă un moldovean s-a calificat la Jocurile Olimpice de la Paris
Luptătorul de stil greco-roman Valentin Petic s-a calificat la Jocurile Olimpice de la Paris. Acesta se alătură celorlalți 9 sportivi ai țării noastre care au reușit această performanță.
Potrivit Comitetului Național Olimpic al R. Moldova, Petic a reușit să se califice la Jocurile Olimpice după ce l-a învins în meciul decisiv din categoria de greutate de 67 kg pe germanul Etienne Kinsinger.
Până în prezent, 9 sportivi moldoveni au reușit să se califice la Jocurile Olimpice de la Paris 2024: Dan Olaru, Daniela Cociu și Maria Olărașu, Serghei Tarnovschi, Anastasia Nichita, Irina Rângaci, Alisa Glinca, Victor Ciobanu și Marin Robu.
Sportivii care vor participa la turneele de calificare pentru Jocurile Olimpice de la Paris din 2024, dar și cei care au obținut deja calificări, vor beneficia de servicii specializate de asistență medicală și psihologică.Publicitate
Pentru Jocurile Olimpice și Paralimpice de la Paris, Guvernul va acorda următoarele premii de performanță:
– pentru medalia de aur – 3 milioane de lei;
– pentru locul II – 2,6 milioane de lei;
– pentru locul III – 2 milioane de lei;
– pentru locurile IV-VIII – între 600 și 200 de mii de lei.